કેનબેરા- ઓસ્ટ્રેલિયાના નાણાપ્રધાન સ્કોટ મોરિસનને દેશના નવા વડાપ્રધાન તરીકે ચૂંટવામાં આવ્યા છે. જેઓ માલ્કમ ટર્નબુલનું સ્થાન લેશે. વડાપ્રધાનના પદેથી હટાવવામાં આવેલા નેતા માલ્કમ ટર્નબુલના નિકટના સહયોગી માનવામાં આવતા સ્કોટ મોરિસન પાર્ટીની અંદર કરવામાં આવેલી ચૂંટણીમાં 45 મત મેળવી વિજેતા જાહેર કરાયા હતા. તેમના વિરોધીને 40 મત મળ્યા હતા. માલ્કમ ટર્નબુલના એક અન્ય સહયોગી અને વિદેશપ્રધાન જુલી બિશપ પણ વડાપ્રધાન પદની સ્પર્ધામાં હતા. પરંતુ તેઓ પ્રથમ તબક્કામાં જ બાહર નીકળી ગયા હતાં. આ ઉપરાંત પૂર્વ ગૃહપ્રધાન પીટર ડટનનું નામ પણ ચર્ચામાં રહ્યું હતું.